Konverentsi sissejuhatavas osas anti ülevaade 2009. a lõpus läbi viidud elanike küsitlusest ning Eurobaromeetri uuringust ÜPP tuleviku kohta (http://ec.europa.eu/agriculture/survey/index_en.htm). 90% vastajatest leidsid, et põllumajandus ja maaelu areng on EL tuleviku seisukohast olulised. Tervelt 83% vastajatest leidis, et põllumajandustootjaid peab toetama ning 68% arvasid, et ÜPP eelarve on piisav või võiks suurem olla. Põllumajandustootjate peamise rollina näevad EL kodanikud tervisliku ja ohutu toidu tagamist, keskkonna kaitsmist, kvaliteettoodangu mitmekesisuse tagamist ning majandustegevuse ja tööhõive säilitamist maapiirkonnas.